’n Video van die voorval is Donderdag deur die radiostasie OFM op sy Facebook-blad geplaas nadat dit aan hulle gestuur is.
Die departement van onderwys het Donderdag gesê die twee seuns, onderskeidelik in gr. 9 en gr. 10, was Dinsdag in ’n argument betrokke en albei het meswonde opgedoen.
Hy sê die twee leerlinge is tydelik geskors sodat ’n interne ondersoek gedoen kan word en die nodige tugoptrede kan volg.
Ntuane sê veiligheid by die skool word opgeknap en die polisie is genader om die skool te help om die leerlinge gereeld vir dwelms en gevaarlike wapens te deursoek.